**Hodnotiaca správa činnosti Rady školy pri ZŠ s MŠ Chorvátsky Grob**

**za rok 2018**

**1. Zloženie Rady školy v roku 2018**

Rada školy pracovala v roku 2018 v tomto zložení:

|  |  |
| --- | --- |
| **Meno a priezvisko, funkcia v Rade školy** | **Organizačná zložka** |
| Blaščáková Katarína, predsedníčka | ZŠ – pedagogickí zamestnanci |
| Florek Ľuboš(do 28. 5. 2018 Vydrová Vladimíra, podpredsedníčka) | Zriaďovateľ – ObÚ |
| Michnicová Zuzana(do 28. 5. 2018 Múčková Martina) | Zriaďovateľ – ObÚ |
| Bálintová Katarína(do 28. 5. 2018 Granec Ján) | Zriaďovateľ – ObÚ |
| Bednáriková Katarína(do 28. 5. 2018 Michálková Dana) | Zriaďovateľ – ObÚ |
| Bihalová Andrea | MŠ – pedagogickí zamestnanci |
| Hamzová Jitka | ZŠ s MŠ – nepedagogickí zamestnanci |
| Tomaškovičová Martina(do 31. 8. 2018 Lauková Lucia) | ZŠ rodičia |
| Zeman Robert | ZŠ rodičia |
| Ježeková Havlíková Lucia(do 31. 8. 2018 2018 Tvrdoňová Hana)(do 11. 2. 2018 Mgr. Mošaťová Michaela) | MŠ Javorová Alej a Rubínová rodičia |
| Komorová Zuzana(do 31. 8. 2018 Vozárová Katarína) | MŠ Školská rodičia |

**2. Uskutočnené zasadnutia Rady školy v r. 2018**

|  |  |  |
| --- | --- | --- |
| **Zasadnutie/****dátum** | **Predmet zasadnutia** | **Výsledky, uznesenia** |
| **Prvé riadne zasadnutie****15. 2. 2018** | 1. Hodnotiaca správa činnosti Rady školy v roku 2017.2. Aktuálna situácia vo financovaní ZŠ s MŠ3. Príprava výberového konania na riaditeľa ZŠ s MŠ Chorvátsky Grob4. Rôzne | 1. Rada školy bola oboznámená a jednomyseľne schválila znenie Hodnotiacej správy o činnosti Rady školy za kalendárny rok 2017. 2. Pani riaditeľka RNDr. Daniela Leštinská na vyzvanie Rady školy informovala jej členov o platbách originálnych kompetencií – uviedla presné sumy, ktoré boli odoslané na účet školy. Rozdiel oproti sume, ktorá mala byť vyplatená podľa platného VZN, bol 77 695,71 eur. Mesačné predpísané sumy neboli zasielané v stanovenej výške, ani termíne. Zamestnanci ZŠ a MŠ sú stále v štrajkovej pohotovosti. 3. Rada školy sa dohodla a odporučila zriaďovateľovi kvalifikačné a osobitné predpoklady uchádzačov na funkciu riaditeľa ZŠ s MŠ, ako aj harmonogram výberového konania. 4. Pani riaditeľka, vedúca školskej jedálne a pani Andrea Bihalová poukázali na nízke mzdy nepedagogických zamestnancov, ako aj učiteliek MŠ. Nízke mzdy spôsobujú dlhodobý nedostatok zamestnancov (najmä upratovačiek a kuchárok), čo môže do budúcnosti viesť k ohrozeniu fungovania školskej jedálne. P. Zeman a pani Tvrdoňová upozornili na skutočnosť, že výdajňa jedál na Javorovej aleji nie je prispôsobená prevádzke pre malé deti. |
| **Mimoriadne zasadnutie** **12. 4. 2018** | 1. Výberové konanie na funkciu riaditeľa ZŠ s MŠ Chorvátsky Grob2. Rôzne – informácie k zápisu žiakov do ZŠ | 1. Rada školy sa zišla mimoriadne na základe neštandardného postupu pri otváraní obálok zriaďovateľom bez prítomnosti predsedu, resp. člena Rady školy, ako aj neštandardizovaného vyhotovenia zápisnice z otvárania obálok. Rada školy odporučila zriaďovateľovi vyhlásiť nové výberové konanie, odporučila aj jeho harmonogram. Zriaďovateľ sa vyjadril, že zákon nebol porušený, preto vo výberovom konaní pokračoval ďalej tak, ako ho vyhlásil.2. Pani riaditeľka D. Leštinská informovala o výsledkoch zápisu žiakov do ZŠ – bolo zapísaných 133 detí, z toho 12 žiada o odklad. Ak nastúpia všetky deti, k novému školskému roku bude treba 6 nových tried. Týmto budú kapacity obidvoch budov školy v šk. roku 2018/2019 naplnené a bude potrebné hľadať priestorové riešenia na šk. rok 2019/2020 (keďže ešte stále žiadne ročníky neopúšťajú školu).  |
| **1. Výberové konanie** **17. 5. 2018****Druhé riadne zasadnutie** **17. 5. 2018** | 1. Výberové konanie na funkciu riaditeľa ZŠ s MŠ Chorvátsky Grob2. Druhé riadne zasadnutie Rady školy – aktuálne otázky | 1. Výberové konanie bolo vyhlásené zriaďovateľom dňa 19. 2. 2018, obálka zaslaná do výberového konania bola otvorená dňa 19. 3. 2018 na obecnom úrade v Chorvátskom Grobe. Do výberového konania sa prihlásila jedna kandidátka. Členovia výberovej komisie boli členovia Rady školy a delegovaní členovia – PaedDr. Anna Gabron (Obvodný úrad v Bratislave – odbor školstva) a Mgr. Marcela Strakošová (Školské inšpekčné centrum v Bratislave). Priebeh výberového konania: Kandidátka mala k dispozícii 45 minút a bol dodržaný nasledujúci harmonogram: privítanie kandidátky, oboznámenie s priebehom výberového konania, prezentácia koncepcie rozvoja školy, doplňujúce otázky. Potom nasledovalo hlasovanie s nasledujúcim výsledkom: Výberová komisia nevybrala žiadneho uchádzača do funkcie riaditeľa ZŠ s MŠ Chorvátsky Grob. 2. Prebehlo tiež druhé riadne zasadnutie Rady školy – pani riaditeľka informovala o výsledkoch zápisu detí do MŠ – zapísaných je 184 detí, z toho 29 predškolákov a 161 detí starších ako 3 roky. P. riaditeľka žiadala od zriaďovateľa záväzné písomné stanovisko obce o dátume otvorenia MŠ na Javorovje aleji, ako aj písomný pokyn od zriaďovateľa, že môže prijať deti do tejto MŠ.  |
| **2. Výberové konanie****28. 6. 2018** | 1. Druhé výberové konanie na funkciu riaditeľa ZŠ s MŠ Chorvátsky Grob | 1. Druhé výberové konanie bolo vyhlásené zriaďovateľom dňa 29. 5. 2018, obálka zaslaná do výberového konania bola otvorená dňa 20. 6. 2018 na obecnom úrade v Chorvátskom Grobe za prítomnosti predsedníčky Rady školy. Do výberového konania sa prihlásila jedna kandidátka. Členovia výberovej komisie boli členovia Rady školy a delegovaný člen – Mgr. Zlata Ilievová (Školské inšpekčné centrum Bratislava). Priebeh výberového konania: Kandidátka mala k dispozícii 45 minút a bol dodržaný nasledujúci harmonogram: privítanie kandidátky, oboznámenie s priebehom výberového konania, prezentácia koncepcie rozvoja školy, doplňujúce otázky. Výberová komisia sledovala u uchádzačky vopred dohodnuté kritériá hodnotenia, každý člen výberovej komisie hodnotil uchádzačku individuálne uvedením možnosti: áno (spĺňa požadované kritériá) alebo nie (požadované kritériá spĺňa čiastočne alebo vôbec). Po sčítaní hlasov Rada školy prijala uznesenie, podľa ktorého odporučila zriaďovateľovi vymenovať do funkcie riaditeľky ZŠ s MŠ Chorvátsky Grob Mgr. Moniku Svorad.  |
| **Tretie riadne zasadnutie** **2. 10. 2018** | 1. Správa o výchovno-vzdelávacej činnosti, jej výsledkoch a podmienkach v ZŠ s MŠ Chorvátsky Grob2. Plán práce ZŠ a Plán činností MŠ v šk. r. 2018/20193. Materiálno-technické a pedagogicko-organizačné zabezpečenie šk. r. 2018/20194. Inovovaný šk. v. program5. Rôzne | 1. Správu o výchovno-vzdelávacej činnosti, jej výsledkoch a podmienkach v ZŠ s MŠ Chorvátsky Grob vytvorila bývala pani riaditeľka D. Leštinská spolu s pani zástupkyňou, predniesla ju nová pani riaditeľka Mgr. Monika Svorad. Rada školy berie túto správu na vedomie a jednomyseľne ju odporúča zriaďovateľovi na schválenie. 2. Členovia Rady školy sa oboznámili a berú na vedomie Plán práce ZŠ a Plán činností MŠ v šk. roku 2018/2019.3. Pani riaditeľka Mgr. M. Svorad oboznámila prítomných členov Rady školy o pedagogicko-organizačnom materiálno-technickom zabezpečení nového šk. roka 2018/2019. 4. Členovia Rady školy sa oboznámili a berú na vedomie Inovovaný školský vzdelávací program ZŠ, ako aj Školský vzdelávací program MŠ. 5. Po diskusii ohľadom problémov školskej jedálne na Javorovej aleji Rada školy odporúča zriaďovateľovi vyhovieť požiadavkám vedenia školy a poskytnúť financie na dovybavenie školskej jedálne na Javorovej Aleji.  |
| **Štvrté riadne zasadnutie****15. 11. 2018** | 1. Zmeny v Rade školy – noví členovia2. Harmonogram riadnych zasadnutí Rady školy v r. 20193. Aktuálne otázky | 1. Na základe doplňujúcich volieb za organizačné zložky Rodičia MŠ Školská (dňa 23. 10. 2018) a Rodičia MŠ Javorová Alej a Rubínová (dňa 24. 10. 2018) má Rada školy nové členky – pani Zuzana Komorová (rodičia MŠ Školská) a pani Lucia Ježeková Havlíková (rodičia MŠ Javorová Alej a Rubínová). 2. Členovia Rady školy sa zhodli a jednomyseľne schválili harmonogram riadnych zasadnutí Rady školy v novom kalendárnom roku 2019. Termíny zasadnutí boli určené nasledovne:1. zasadnutie – 7. 2. 20192. zasadnutie – 16. 5. 20193. zasadnutie – 19. 9. 20194. zasadnutie – 14. 11. 20193. Rada školy odporúča zriaďovateľovi zaoberať sa otázkami rozširovania kapacít v budovách oboch škôl, otázkou dobudovania telocviční, dovybavenia školskej jedálne na Javorovej Aleji (podľa požiadaviek vedúcej šk. jedálne). Rada školy taktiež žiada pani riaditeľku, aby na každom zasadnutí Rady školy informovala jej členov o výške a dátume platieb zo strany zriaďovateľa podľa platného VZN.  |

Rada školy v kalendárnom roku 2018 presadzovala verejné záujmy a záujmy rodičov, pedagogických i ostatných zamestnancov školy v oblasti výchovy a vzdelávania, plnila iniciatívnu a poradnú funkciu, ako aj funkciu verejnej kontroly práce vedúcich zamestnancov, čím splnila svoje základné poslanie. Všetci členovia Rady školy sa stavali k svojej úlohe zodpovedne, pravidelne sa zúčastňovali na zasadnutiach, k problémom sa stavali s primeranou mierou aktivity, objektívnosti, spolupatričnosti a snažili sa prispievať k ich vyriešeniu čo najefektívnejšou cestou, za čo im touto cestou veľmi pekne ďakujem. Požiadavky Rady školy v oblasti dofinancovania v zmysle VZN boli zo strany zriaďovateľa plnené iba čiastočne.

V Chorvátskom Grobe dňa 4. 2. 2019

PaedDr. Katarína Blaščáková, predsedníčka RŠ